《兵至》
明代·纪映钟

糜烂方完额，军书趣借征。
呼啼通比屋，髡薙净丘陵。
爱养天心啬，追呼吏牍能。
深山犹伏莽，多垒不堪增。

作者简介：（1609—1671）明末清初江南上元人，后移居仪徵，字伯紫，一字擘子，号憨叟，自称钟山遗老。纪青子。明诸生。崇祯时为复社名士，明亡后，弃诸生，躬耕养母。工诗善书，知名海内。有《真冷堂诗稿》、《憨叟诗钞》。